section_heading: Sukob s Hagotovom sektom
paragraph_text: Iste večeri, u crkvi je pripremljen obred žrtvovanja zarobljenika. No Zagor se vratio, i dok su stanovnici bili zaokupljeni obredom u crkvi, uz pomoć zapaljenih strijela zapalio cijelo selo, kao i krov crkve. Uspaničeni stanovnici su pobjegli iz crkve i pošli gasiti požar, a Zagor je ušao u crkvu kako bi se konačno obračunao sa Stevenom. No Steven se opet pokazao prejakim za Zagora, ispunjen energijom zla koju mu je prenio Hagot. Zagor je ponovno poražen i baš kad se Steven spremao ubiti ga, Zagor je bacio Abrahamov medaljon na Crnu knjigu, Bibliju Hagotovog kulta. Knjiga se istog trena zapalila i Steven se srušio, potpuno onemoćao. Zagor je oslobodio prijatelje i pobjegli su iz crkve u plamenu koja se brzo srušila.